Henry Haagensen

**Henry Gundleiv Haagensen** (1924–1999) var en norsk danser, koreograf, ballettpedagog og scenograf. Han regnes som en pioner for den kunstneriske dansen i Nord-Norge, og etablerte landsdelens første fulltids ballettskole i Narvik i 1951.

## Tidlig liv og utdanning
Haagensen vokste opp i Narvik under enkle kår som den yngste av fire brødre. Interessen for dans ble vekket tidlig, blant annet gjennom Hollywood-filmer og artister som Fred Astaire. Han begynte med steppdans som 11-åring og deltok i lokale amatørteateroppsetninger.

I 1945 flyttet han til Oslo for å satse på en scenekarriere. Han studerte ved Den Norske Danseskole under Gerd Kjølaas, som introduserte ham for fridans og ekspresjonistisk dans. I tillegg tok han timer i klassisk ballett hos Trygve Norman.

## Karriere som danser
Fra 1949 var Haagensen tilknyttet Ny Norsk Ballett, hvor han turnerte i Norge og i England. Med kompaniet medvirket han i verk som *Tyrihans*, *Mot Ballade* og *Henry VIII*. Under gjestespill i Oslo i 1950 opptrådte han sammen med internasjonale stjerner som Margot Fonteyn og Robert Helpmann.

Haagensen arbeidet også som danser og skuespiller ved Studioteatret og Det Norske Teatret. I 1951 satte en alvorlig ryggskade, påført under en turné med Riksteateret, en stopper for hans karriere som utøvende danser.

## Haagensens Ballettskole
Etter skaden returnerte Haagensen til Narvik og overtok i 1951 elevene etter Gunvor Bjørhus. Samme år etablerte han Haagensens Ballettskole, som han drev frem til 1982. Skolen ble en sentral kulturinstitusjon i Narvik, og det anslås at mellom  og  elever fikk undervisning der i løpet av perioden.

Mellom 1964 og 1966 drev han også en avdeling av ballettskolen i Harstad. Haagensen var kjent som en streng, men karismatisk pedagog, med sterk vekt på disiplin og profesjonalitet. Elevene hans medvirket jevnlig i større lokale produksjoner, blant annet *[[Presseshowet]]* under Vinterfestuka, samt i operaoppsetninger i samarbeid med Den Norske Opera.

## Teater, scenografi og annet kunstnerisk arbeid

Ved siden av undervisningsvirksomheten arbeidet Haagensen som scenograf og dekoratør. I perioden 1955–1957 hadde han permisjon fra ballettskolen for å være assistent for scenograf Arne Walentin ved Det Norske Teatret.

Han var en sentral drivkraft i Narvik Teaterlag og Narvik Revyamatører. hvor han bidro med instruksjon, koreografi, lysdesign og scenografi. Haagensen var også aktiv innen rosemaling og kostymedesign. Han medvirket blant annet som skuespiller, scenograf og koreograf i oppsetningen av  i 1951.

## Utmerkelser og ettermæle
For sin innsats for kulturlivet mottok Haagensen flere utmerkelser, blant annet:
* Æresrallar under Vinterfestuka (1976).
* Esso-prisen under Festspillene i Nord-Norge (1978).
* Statens kunstnerlønn (fra 1980).
* Narvik kommunes kulturpris (1992).

Etter pensjoneringen i 1982 ble ballettskolen videreført av hans tidligere elev Kirsten Lian. Et portrett av Haagensen henger i dag i Teatersalen i Folkets Hus i Narvik, som en anerkjennelse av hans betydning for byens kulturliv.

## Referanser


## Litteratur
* Ellingsen, Fiona Jane (2022). *Come Dance with Me! The History of Theatrical Dance in Narvik / «Ska vi dans for dæ?» Den kunstneriske dansens historie i Narvik*. Skogheim Dans Forlag. ISBN 978-82-303-5604-3 Web: https://danceinnarvik.com/ 
* Ellingsen, Fiona Jane (2024). *Henry Haagensen*. Årbok for Narvik 2024. https://narvikhistorie.wordpress.com/
* Årbok for Narvik 2024 (egen artikkel)
* *Richardson, Philip J.S. (1949). The Dancing Times*.
* Berg, P.-H. (1991). «… som en virvelstorm». *Fremover*.
* Hansteen d.y., Valdemar (1989). *Historien om norsk ballett*
* Kjølaas, Gerd (1998). *Dans, ropte livet*
* *Nekrolog: Fremover, 12. mars 1999*
* *Ska vu dains førr dæ* Festspillene i Nord-Norge https://tv.nrk.no/serie/festspillene-i-nord-norge/sesong/1978/episode/FBUA00009878

## Eksterne lenker
*